สังเกตพบวงแหวนเรืองแสงอบอุ่นของดาวยูเรนัส
Credit : UC Berkeley image by Edward Molter and Imke de Pater,ดาวยูเรนัสอาจมองเห็นได้ยากด้วยตาเปล่า แต่เมื่อเร็วๆนี้นักดาราศาสตร์ก็ได้ภาพที่แสดงให้เห็นความร้อนของดาวยูเรนัส โดยใช้กล้อง โทรทรรศน์ขนาดยักษ์ 2 ตัวคือกล้องอัลมา (Atacama Large Millimeter/sub-millimeter Array-ALMA) และกล้องวีแอลที (Very Large Telescope) ที่ตั้งอยู่ ในประเทศชิลี ซึ่งทำให้นักดาราศาสตร์มองเห็นแสงอุ่นๆออกมาจากวงแหวนที่แปลกประหลาดของดาวเคราะห์ดวงนี้,นักดาราศาสตร์จากมหาวิทยาลัยแคลิฟอร์เนีย เบิร์กลีย์ ในสหรัฐอเมริกา เผยว่า สามารถวัดอุณห-ภูมิของวงแหวนที่เย็นจัดติดลบ 195 องศาเซลเซียส และพบการเรืองแสงที่มีความอุ่นแสดงให้เห็นว่าวงแหวนเอปไซลอน (epsilon) เป็นวงแหวนที่สว่างและหนาแน่นที่สุด ของดาวยูเรนัส มันแตกต่าง จากระบบวงแหวนอื่นๆในระบบสุริยะของเรา เช่น วงแหวนดาวเสาร์ วงแหวนดาวพฤหัสบดี หรือวงแหวนดาวเนปจูน,วงแหวนของดาวยูเรนัสนั้นแคบมากเมื่อเทียบกับวงแหวนของดาวเสาร์ วงแหวนเอปไซลอนกว้างที่สุดคือ 20-100 กิโลเมตร ในขณะที่ดาวเสาร์นั้นกว้าง 100-10,000 กิโลเมตร ปัจจุบันนักดาราศาสตร์ได้พิจารณาว่ามีวงแหวนทั้งหมด 13 วงรอบดาวยูเรนัสและมีฝุ่นระหว่างวงแหวนของดาวเคราะห์ การได้ภาพเรืองแสงจากวงแหวนก็อาจนำไปสู่ความเข้าใจที่ลึกซึ้งยิ่งขึ้นเกี่ยวกับดาวยูเรนัสนั่นเอง.
ดาวยูเรนัสอาจมองเห็นได้ยากด้วยตาเปล่า แต่เมื่อเร็วๆนี้นักดาราศาสตร์ก็ได้ภาพที่แสดงให้เห็นความร้อนของดาวยูเรนัส โดยใช้กล้อง โทรทรรศน์ขนาดยักษ์ 2 ตัวคือกล้องอัลมา
ดาวยูเรนัส,นักดาราศาสตร์,วงแหวนเรืองแสง,วงแหวนเอปไซลอน,ดาวเคราะห์,ดาวเสาร์,โลกโศภิน,การศึกษา